CELEX: 32013R1055
Language: et
Date: 2013-10-25 00:00:00
Title: Komisjoni rakendusmäärus (EL) nr 1055/2013, 25. oktoober 2013 , milles käsitletakse loa andmist ortofosforhappe valmistise kasutamiseks söödalisandina kõikide loomaliikide puhul  EMPs kohaldatav tekst

30.10.2013   
            
            
               ET
            
            
               Euroopa Liidu Teataja
            
            
               L 288/57
            
         KOMISJONI RAKENDUSMÄÄRUS (EL) nr 1055/2013,
   25. oktoober 2013,
   milles käsitletakse loa andmist ortofosforhappe valmistise kasutamiseks söödalisandina kõikide loomaliikide puhul
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused. Kõnealuse määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.
            
         
               (2)
            
            
               Komisjoni direktiivi 76/603/EMÜ (3) kohaselt anti direktiiviga 70/524/EMÜ tähtajatu luba ortofosforhappe kasutamiseks söödalisandina kõikide loomaliikide puhul. Vastavalt määruse (EÜ) nr 1831/2003 artikli 10 lõikele 1 kanti see valmistis hiljem ühenduse söödalisandite registrisse kui olemasolev toode.
            
         
               (3)
            
            
               Määruse (EÜ) nr 1831/2003 artikli 10 lõike 2 alusel ja koostoimes nimetatud määruse artikliga 7 esitati taotlus ortofosforhappe (CASi nr 7664-38-2) uuesti hindamise kohta söödalisandina kõikide loomaliikide jaoks ning taotleti kõnealuse söödalisandi klassifitseerimist söödalisandite kategooriasse „tehnoloogilised lisandid” ja funktsionaalrühma „säilitusained”. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid. Taotlus hõlmab ka sama aine muid kasutusviise, mille kohta ei ole otsust veel tehtud.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 13. detsembri 2012. aasta arvamuses (4) järeldusele, et kavandatud kasutustingimuste korral söödas ei avalda ortofosforhape kahjulikku mõju ei loomade ega tarbija tervisele ega kujuta endast täiendavat riski keskkonnale ning et sellel on sööda säilimist soodustavad omadused. Toiduohutusamet järeldas samuti, et ohutusega ei teki probleeme, kui on võetud asjakohased kaitsemeetmed. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
            
         
               (5)
            
            
               Kõnealuste valmististe hindamisel tõdeti, et määruse (EÜ) nr 1831/2003 artiklis 5 sätestatud loaandmistingimused on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Kuna ohutusnõuded ei eelda loa tingimuste viivitamatut muutmist, on asjakohane näha ette üleminekuperiood, mille jooksul võib ära kasutada olemasolevad lisaainete, eelsegude ja segasööda varud, mis sisaldavad kõnealust valmistist, mille kasutamine on lubatud direktiiviga 76/603/EMÜ.
            
         
               (7)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „tehnoloogilised lisandid” ja funktsionaalrühma „säilitusained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Lisas nimetatud valmistist ja seda sisaldavat sööta, mis on toodetud ja märgistatud enne 19. maid 2014 kooskõlas enne 19. novembrit 2013 kohaldatud eeskirjadega, võib jätkuvalt turule viia ja kasutada olemasolevate varude ammendumiseni.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. oktoober 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EÜT L 270, 14.12.1970, lk 1.
   
      (3)  EÜT L 198, 23.7.1976, lk 10.
   
      (4)  EFSA Journal 2013; 11(1):3043.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg/kg täissöödas, mille niiskusesisaldus on 12 %
               
            
                  
                     Tehnoloogiliste lisandite kategooria. Funktsionaalrühm: säilitusained
                  
               
            
                  1a338
               
               
                  —
               
               
                  Ortofosforhape
               
               
                  
                               
                           
                           
                              
                                 Söödalisandi koostis
                              
                              Ortofosforhappe valmistis
                              (67–85,7 massiprotsenti) (vesilahus)
                           
                        
                               
                           
                           
                              
                                 Toimeaine
                              
                              Ortofosforhape
                              H3PO4
                              
                              CASi nr 7664-38-2
                              Lenduvaid happeid: ≤ 10 mg/kg (ümberarvestatuna äädikhappeks)
                              Kloriide: ≤ 200 mg/kg (ümberarvestatuna klooriks)
                              Sulfaate: ≤ 1 500 mg/kg (ümberarvestatuna CaSO4)
                           
                        
                               
                           
                           
                              
                                 Analüüsimeetod
                                  (1)
                              
                              Ortofosforhappe määramiseks söödalisandis: tiitrimine naatriumhüdroksiidiga (JECFA monograafia „Fosforhape” (2))
                           
                        
               
                  Kõik loomaliigid
               
               
                  —
               
               
                  —
               
               
                  —
               
               
                  
                              1.
                           
                           
                              Kasutajate ohutus: käitlemisel kasutada respiraatorit, kaitseprille, kindaid ja kaitserõivastust.
                           
                        
                              2.
                           
                           
                              Fosforisisaldus peab olema näidatud eelsegu märgistusel.
                           
                        
               
                  19. november 2023
               
            
         (1)  Analüüsimeetodite üksikasjad on kättesaadavad referentlabori veebilehel www.irmm.jrc.be/crl-feed-additives
      
         (2)  JECFA Monograph „Phosphoric acid”, http://www.fao.org/ag/agn/jecfa-additives/specs/Monograph1/Additive-312.pdf